Árið 1904 voru sett lög um skyldu embættismanna til að safna sér ellistyrk eða kaupa sér geymdan lífeyri . Fyrsti eiginlegi lífeyrissjóðurinn varð til með lögum nr. 72 / 1919 um stofnun lífeyrissjóðs fyrir embættismenn . Nokkur fyrirtæki komu á fót sjóðum fyrir starfsmenn sína því þrátt fyrir Alþýðutryggingarlögin ( 1936 ) þótti ellilífeyrinn samkvæmt þeim svo lágur og jafnaðist engan veginn á við lífeyri embættismanna , að ástæða þótti til að stofna til lífeyrissjóða sem greiddu lífeyri til viðbótar ellilífeyri þeirra . Grundvöll núverandi lífeyrissjóðakerfis má rekja aftur til ársins 1969 þegar samið var um það í allsherjar kjarasamningum á vinnumarkaði að setja upp atvinnutengda lífeyrissjóði með skylduaðild og fullri sjóðsöfnun frá byrjun árs 1970 . Árið 1997 voru sett ný og ítarlegri lög um skyldutryggingu lífeyrisréttinda og starfsemi lífeyrissjóða og lög um frjálsan séreignarlífeyrissparnað samþykkt árið síðar eða 1998 . Með þessum lögum hófst nýr kafli í sögu lífeyrismála á Íslandi .